മിണ്ടാപ്രാണികളോട് കൊടും ക്രൂരത കുരങ്ങുകള്ക്ക് വിഷം നല്കി , ക്രൂരമായി മര്ദ്ദിച്ച് ജീവനോടെ ചാക്കില് കെട്ടി ഉപേക്ഷിച്ചു കോലാര് : കര്ണാടകയിലെ കോലാര് വനപാതയ്ക്ക് സമീപം 20 ലേറെ കുരങ്ങുകളെ വിഷം കലര്ത്തി കൊന്ന് ചാക്കുകളിലാക്കി റോഡരികില് ഉപേക്ഷിച്ചു. . ബേലൂര് താലൂക്കിലെ ചൗദനഹള്ളി ഗ്രാമത്തിലാണ് സംഭവം . കുരങ്ങുകളെ വിഷം കൊടുത്ത ശേഷം ക്രൂരമായി മര്ദ്ദിച്ചതായാണ് പ്രാഥമിക അന്വേഷണത്തില് കണ്ടെത്തിയത്. പ്രദേശത്ത് നിന്ന് ദുര്ഗന്ധം വമിക്കുന്നത് ശ്രദ്ധയില്പ്പെട്ടതിനെ തുടര്ന്ന് അന്വേഷണം നടത്തിയ പ്രദേശവാസികള് വഴിയരികില് കിടന്ന ചാക്കുകള് കണ്ടെത്തി . തുടര്ന്ന് പ്രദേശവാസികളായ യുവാക്കള് ചാക്കുകള് തുറന്നപ്പോഴാണ് സംഭവം പുറത്തറിയുന്നത്. വിഷം നല്കിയെങ്കിലും ജീവനോടെ തന്നെ ചാക്കുകളിലാക്കിയതിനെ തുടര്ന്ന് ചില കുരങ്ങുകള് ശ്വാസം മുട്ടുകയും അനങ്ങാന് കഴിയാതെ ചാക്കുകളില്പ്പെട്ട് പിടയുകയും ചെയ്തതായി അന്വേഷണ സംഘം പറഞ്ഞു. വനംവകുപ്പ് അധികൃതരുടെ നേതൃത്വത്തില് കുരങ്ങുകളുടെ പോസ്റ്റ്മോര്ട്ടം നടപടികള് പൂര്ത്തിയാക്കി. സി.സി.ടി.വി ദൃശ്യങ്ങളുടെ അടിസ്ഥാനത്തില് പ്രതികളെ പിടികൂടാനുള്ള ശ്രമത്തിലാണ് അധികൃതര്. സംഭവത്തില് കര്ണാടക ഹൈക്കോടതിയും ഇടപെട്ടിട്ടുണ്ട് . ജില്ലാ ഭരണകൂടം, വനം വകുപ്പ്, മൃഗസംരക്ഷണ ബോര്ഡ് ഉദ്യോഗസ്ഥര് എന്നിവരെ പ്രതികളാക്കി കേസില് പൊതുതാല്പ്പര്യ ഹര്ജി ഫയല് ചെയ്തു. ഈ വര്ഷം ജൂലൈയില് ഹസ്സന് ജില്ലയിലെ ഒരു ഗ്രാമത്തിലും 30 കുരങ്ങുകളെ ചത്തനിലയില് കണ്ടെത്തി. മറ്റ് 20 കുരങ്ങുകള്ക്ക് പരിക്കേറ്റതായും കണ്ടെത്തിയിരുന്നു.